 

**ŠIAULIŲ LOPŠELIS-DARŽELIS „KREGŽDUTĖ“**

**A.J. Greimo g. 60, LT-77164 Šiauliai, tel. +370 41 523 829**

**ŠIAULIŲ ŠVIETIMO KOMPETENCIJŲ CENTRAS**

**Pakalnės g. 6A, 76293 Šiauliai, tel. +370 658  02 652**

**RESPUBLIKINIO VIRTUALAUS**

**IKIMOKYKLINIO IR PRIEŠMOKYKLINIO UGDYMO ĮSTAIGŲ**

**PROJEKTO**

**"PAPROČIAI, TRADICIJOS, DAINA - VIENAS ŽODIS LIETUVA. AUKŠTAITIJA"**

**NUOSTATAI**

**I SKYRIUS**

**BENDROSIOS NUOSTATOS**

1. Projekto „Papročiai, tradicijos, daina - vienas žodis Lietuva. Aukštaitija" (toliau - projekto) nuostatai reglamentuoja projekto tikslą, uždavinius, projekto organizavimą bei vykdymą, dalyvius, organizatorius ir koordinatorius, projekto laiką, baigiamąsias nuostatas.

2. Projektas skirtas geriau pažinti Lietuvos regionus, sudaryti galimybę domėtis gimtojo krašto kultūriniu paveldu, ugdyti socialinius ir kūrybinius gebėjimus per papročius, tradicijas, dainas bei kitus liaudies meno elementus. Lietuva yra suskirstyta į penkis etnografinius regionus: Aukštaitijos, Dzūkijos, Suvalkijos, Žemaitijos ir Mažosios Lietuvos. Kiekvienas šis regionas išsiskiria savo kultūriniu savitumu, tradicijomis, gyvenimo būdu, apranga, sodybų bei kaimų stiliais ir tarme. Projektas vykdomas etapais, pristatant po vieną etnografinį regioną. Projektas pradedamas supažindinant su Aukštaitijos regiono tradicijomis, dainomis, kultūros paveldu.

1. Projektą organizuoja Šiaulių lopšelis-darželis „Kregždutė“ (A. J. Greimo g. 60, tel. +370 41

523829, el. p. [kregzdute@skregzdute.lt](mailto:kregzdute@skregzdute.lt) ).

1. Projekto organizatorės – Šiaulių lopšelio-darželio „Kregždutė“ meninio ugdymo mokytoja ekspertė Laura Dudnikienė, priešmokyklinio ugdymo mokytoja metodininkė Kristina Miknienė, tel. +37065691665, logopedė metodininkė Raminta Perminienė, fizinio ugdymo mokytoja Donata Kačinskaitė.
2. Projektą koordinuoja direktoriaus pavaduoja ugdymui Jolanta Kazlauskienė, el. p.  [j.kazlauskiene@skregzdute.lt](mailto:j.kazlauskiene@skregzdute.lt) ir Šiaulių švietimo kompetencijų centro metodininkė Lolita Lukoševičienė, el. p. l.lukoseviciene@siauliai.lt/.
3. Informacija apie projektą ir nuostatai skelbiami Šiaulių lopšelio-darželio „Kregždutė“

tinklalapyje <https://kregzdute.tavodarzelis.lt/> .

**II SKYRIUS**

**TIKSLAS IR UŽDAVINIAI**

1. **Projekto tikslas** – skatinti vaikų domėjimąsi Lietuvos kultūriniu paveldu, ugdyti tautinį tapatumą, socialinius ir kūrybinius gebėjimus per papročius, tradicijas, žaidimus, dainas bei kitus liaudies meno elementus.
2. **Uždaviniai**:

8.1. skatinti vaikų domėjimąsi gimtojo krašto etnografiniais regionais, lietuvių liaudies dainomis, pasakomis, žaidimais ir kitomis kultūrinėmis išraiškomis;

8.2. padėti ugdytis tautinį tapatumą bei suvokti save kaip tos kultūros puoselėtoją;

8.3. stiprinti vaikų saviraišką ir bendruomeniškumo jausmą;

8.4. plėtoti vaikų kalbinius įgūdžius, vartojant lietuvių kalbą kūrybinėse ir kasdienėse situacijose;

     8.5. skleisti gerąją patirtį, skatinti bendradarbiavimą tarp ugdymo įstaigų.

**III SKYRIUS**

**DALYVIAI**

1. Projekto dalyviai: respublikos ikimokyklinio ir priešmokyklinio amžiaus vaikai, mokytojai, meninio ugdymo mokytojai, švietimo pagalbos specialistai, vaikų šeimos nariai.

**IV SKYRIUS**

**ORGANIZAVIMO TVARKA**

1. Projektas pradedamas pristatant **Aukštaitijos** etnografinį regioną ir jo savitumą nuo **2025 m. vasario 1 d. iki vasario 28 d.** Vėliau kviesime supažindinti su kitu Lietuvos etnografiniu regionu.
2. Projektas vyks uždaroje socialinio tinklo Facebook grupėje „Papročiai, tradicijos, daina - vienas žodis Lietuva".
3. Projekto dalyviai (vaikai ir mokytojai), atsižvelgdami į projekto tikslą ir uždavinius, savarankiškai pasirenka metodus bei priemones ir pristato savo Aukštaitijos regioną, miestą, tarmę (liaudies dainos, žaidimai, smulkioji tautosaka...), tradicijas, aprangą. Nuotraukas, filmuotą medžiagą įkelia į uždarą Facebook grupę „Papročiai, tradicijos, daina - vienas žodis Lietuva" iki 2025 metų kovo 22 dienos. Veiklas, susijusias su pasakojimais, dainavimu, rateliais, žaidimais siūlome filmuoti (iki 5 min. filmuotos medžiagos).Įkeliant nuotraukas nurodyti kokiam **Lietuvos etnografiniam regionui atstovaujate, miestą, lietuvių kalbos tarmės pavadinimą, ugdymo įstaigos pavadinimą, mokytojo vardą ir pavardę.**
4. Visi įkelti darbai į uždarą Facebook grupę bus tvirtinami organizatorių, neatitikus projekto nuostatų, įrašai nebus skelbiami.
5. Projekto dalyviai (pedagogai) **registruojasi**<http://www.semiplius.lt/> į **2025 m. vasario 1 d.** renginį ir gaus Šiaulių švietimo kompetencijų centro pažymėjimus.
6. **Dalyvio (mokytojo) mokestis** – 2 Eur. Mokėti galima bankiniu pavedimu. Juridiniai ir fiziniai klientai (iš asmeninių lėšų): LT73 7300 0100 8725 3055 AB bankas ,,Swedbank“, banko kodas 73000. Biudžetinės įstaigos: LT68 7300 0100 8697 6113 AB bankas ,,Swedbank“, banko kodas 73000. Lėšų gavėjas – Šiaulių švietimo kompetencijų centras.Mokėjimo paskirtyje būtinai nurodykite **dalyvio vardą, pavardę, renginio pavadinimą.**
7. Projekto dalyviams bus parengtos padėkos ir patalpintos uždaroje Facebook grupėje „Papročiai, tradicijos, daina - vienas žodis Lietuva".
8. Projekto video ir nuotraukos bus viešinami lopšelio-darželio tinklalapyje <https://kregzdute.tavodarzelis.lt/>.

**V SKYRIUS**

**BAIGIAMOSIOS NUOSTATOS**

1. Dalyvavimas šiame projekte reiškia dalyvio(-ių) sutikimą su visomis projekto sąlygomis.
2. Mokytojai, pateikdami veiklą atspindinčias nuotraukas, filmuotą medžiagą, atsako už tai, kad turi tėvų sutikimus dėl viešinimo socialinėje erdvėje.
3. Dalyvavimas projekte reiškia dalyvių sutikimą, kad projekto medžiaga būtų naudojama organizatorių internetinėje svetainėje ir (ar) kituose informavimo šaltiniuose siekiant informuoti apie projekto eigą ir rezultatus, projekto organizatorių veiklos viešinimo, žinomumo tikslu.

\_\_\_\_\_\_\_\_\_\_\_\_\_\_\_\_\_\_\_\_\_\_\_